
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 939 

2 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «Αβύ- 

θου», νήσου Κέας. 1 

Έγκριση και καθορισμός όρων και περιορισμών δόμη¬ 
σης για αθλητική εγκατάσταση αφορούσα την κα¬ 
τασκευή γηπέδου τένις και αλλαγή χρήσης κατοι¬ 
κίας σε αποδυτήρια στην αγροτική περιοχή Δου- 
νεΐκων Δ. Αμαλιάδος. 2 


ΑΠΟΦΑΣΕΙ Σ 

Αριθ. 10666 (1) 

Καθορισμός ορίων αιγιαλού, παραλίας στη θέση 
«Αβύθου», νήσου Κέας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 3, 4, 5, 7, 9 ν. 2971/2001 
(ΦΕΚ285/τ.Α/19.12.2001) «περί αιγιαλού και παραλίας». 

2. Τις διατάξεις του αρ. 1 του ν.δ. 439/1970 «περί συ- 
μπληρώσεως των διατάξεων περί αιγιαλού». 

3. Τις διατάξεις του άρθ. 2 του 3200/1955 «περί διοικη¬ 
τικής αποκέντρωσης», όπως αυτές τροποποιήθηκαν και 
ισχύουν σήμερα μετά ν.δ. 532/1970, β.δ. 704/1970, β.δ. 
705/1970, β.δ. 192/1972, π.δ. 71/1984, π.δ. 347/1986, ν. 
2026/1992 και π.δ. 97/1993. 

4. Τις διατάξεις του άρθρου 19 παράγρ. 5 ν. 
2344/1995, του άρθρου 52παρ. 6 ν. 2218/1994, του άρ¬ 
θρου 4 παρ. 7 του ν. 2240/1994, δυνάμει των οποίων αρ¬ 
μοδιότητες του Υπουργείου Οικονομικών που είχαν με- 
ταβιβασθεί στους Νομάρχες, ανήκουν στον Περιφερει¬ 
ακό Δ/ντή, σε συνδυασμό με αυτές του άρθρου 14 παρ. 
2 του ν. 2399/1996 με τις οποίες προβλέπεται η κατάρ¬ 
γηση των θέσεων των Περ/κών Δ/ντών, οι αρμοδιότητες 
πλέον του οποίου περιήλθαν στο Γενικό Γραμματέατης 
Περιφέρειας και ασκούνται από τον αναπληρωτή 
Περ/κό Δ/ντή. 


5. Τις διατάξεις του τετάρτου εδαφίου της παρ. 2 του 
άρθρου 1 και της παρ. 6 του ιδίου άρθρου του ν. 2503/ 
1997 «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτωνγιατηνΤοπική Αυτοδιοίκηση και άλ¬ 
λες διατάξεις» (ΦΕΚ107/Α), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή της Νομαρχίας, δεν υπήχθησαν στην ενιαία οργα¬ 
νική μονάδα της Περιφέρειας, ούτε καταργήθηκαν αλλά 
αποτελούν από 1.9.1997, Υπηρεσίες του Υπουργείου Οι¬ 
κονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/Δ10Ε85/17.3.2004 (ΦΕΚ519/τΒ/ 
17.3.2003), κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών», οι οποίες αφορούν αρμοδιότητες που περιέρχο¬ 
νται κατά των ανωτέρω, στους Γενικούς Γραμματείς Πε¬ 
ριφερειών. 

8. Τον ν. 3220/2004, «Μέτρα αναπτυξιακής και κοινωνι¬ 
κής πολιτικής-αντικειμενοποίηση του φορολογικού ελέγ¬ 
χου κ.α διατάξεις (ΦΕΚ 15/Α/28.1.2004)». 

9. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 16.12.2004 έκθεση της επιτροπής καθορι¬ 
σμού των ορίων αιγιαλού, παραλίας, στην περιοχή «Αβύ¬ 
θου», νήσου Κέας και το από Σεπτέμβριο του 2004 κτημα- 
τολογικό, υψομετρικό, τοπογραφικό διάγραμμα, κλίμα¬ 
κας 1:500, το οποίο συντάχθηκε από τον Τοπογράφο Μη¬ 
χανικό Εμμανουήλ Βαρσαμή, σε μία πινακίδα, ελέγχθηκε 
για την ακρίβεια της αποτύπωσης στις 16.12.2004 από τον 
Θεόδωρο Κιουπίδη, τεχνολόγο τοπογράφο μηχανικό της 
Κτηματικής Υπηρεσίας Ν. Κυκλάδων και θεωρήθηκε την 
ίδια ημερομηνία, από τον Στέλιο Σεζένια, Προϊστάμενο 
της Κτηματικής Υπηρεσίας Ν. Κυκλάδων. 

11. Το υπ’ αριθμ. 544.5/557/05/6.5.2005 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 16.12.2004 έκθεση της κατά το 
άρθρο 3του ν. 2971/2001 αρμόδιας επιτροπής για τον κα¬ 
θορισμό των ορίων αιγιαλού και παραλίας στη θέση «Αβύ- 
θου», νήσου Κέας, καθώς επίσης και το από Σεπτέμβριο 
του 2004 κτηματολογικό, υψομετρικό τοπογραφικό διά¬ 
γραμμα, κλίμακας 1:500, το οποίο συντάχθηκε από τον 
Τοπογράφο Μηχανικό Εμμανουήλ Βαρσαμή, σε μία πινα¬ 
κίδα, ελέγχθηκε ως προς την ακρίβεια της αποτύπωσης 
στις 16.12.2004, από το Θεόδωρο Κιουπίδη, τεχνολόγο 
τοπογράφο μηχανικό της Κτηματικής Υπηρεσίας Ν. Κυ¬ 
κλάδων και θεωρήθηκε την ίδια ημερομηνία από το Στέλιο 
Σεζένια, προϊστάμενο της Κτηματικής Υπηρεσίας Ν. Κυ¬ 
κλάδων. 

Στο τοπογραφικό αυτό διάγραμμα καθορίστηκε: 

α) την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3.19, 20, 21. 

β) την οριογραμμή της παραλίας με κίτρινη συνεχή πο¬ 
λυγωνική γραμμή και με στοιχεία Γ, 2', 3',.19', 20', 2 Γ. 

Αποφαινόμαστε, ότι δεν υφίσταται παλαιός αιγιαλός. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του ν. 
2971/2001. 

Δεν εξαιρούνται τα κτίσματα (ξερολιθιές), που βρίσκο¬ 
νται στη ζώνη παραλίας. 

Η παρούσα απόφαση με την έκθεση της επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Ερμούπολη, 29 Ιουλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 

(Άρθρο 3 ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΑΒΥΘΟΥ», Ν. Κέας. 

Στην Κέα, σήμερα 16.12.2004, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός, της Κτηματικής Υπηρεσίας Ν. Κυκλάδων, ως 
μέλος, 

3. ΣΤΕΛΙΟΣΣΑΞΩΝΗΣ, Υπολιμενάρχης Κέας, ως μέλος, 

Τα μέλη της Επιτροπής : 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Διεύ¬ 
θυνσης Πολεοδομίας Νομαρχιακής Αυτοδιοίκησης Ν. Κυ¬ 
κλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέρει¬ 
ας Ν. Κυκλάδων αν και προσκλήθηκαν με την μεαριθ. οικ. 


2006/10.12.2004 πρόσκληση του προέδρου, δεν παρευ- 
ρέθησαν 

αποτελούντες την επιτροπή καθορισμού των ορίων του 
αιγιαλού δυνάμει του άρθρου 3 του ν. 2971/ 19.12.2001, 
μεταβήκαμε επίτόπου στηνπροαναφερθείσα περιοχή και 

Λαβόντες υπ’ όψη 

1. Την από 20.10.2004 αίτηση καθορισμού του Εμμα¬ 
νουήλ Βαρσαμή των ορίων του αιγιαλού στην εν λόγω θέ¬ 
ση. 

2. Το τοπογραφικό, υψομετρικό και κτηματολογικό 
διάγραμμα, εξαρτημένο από το κρατικό δίκτυο, το 
οποίο συντάχθηκε τον Σεπτέμβριο του 2004, από τον 
Εμμανουήλ Βαρσαμή, Αγρονόμο τοπογράφο μηχανικό, 
σε μία πινακίδα, σε κλίμακα 1:500, το οποίο ελέγχθηκε 
επίτόπου, για την ακρίβεια της αποτύπωσης στις 
16.12.2004 από το Θεόδωρο Κιουπίδη, τεχνολόγο το¬ 
πογράφο μηχανικό, της Κτηματικής Υπηρεσίας Ν. Κυ¬ 
κλάδων και θεωρήθηκε την ίδια ημερομηνία από τον 
Στέλιο Σεζένια, Προϊστάμενο της Κτηματικής Υπηρε¬ 
σίας Ν. Κυκλάδων. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και τον ν. 1337/1983 
καθώς και την προς αυτόν σχετική Δικαστηριακή και Διοι¬ 
κητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περίτου πλάτους της βρέχόμενης ζώνης της ξηράς 
καθώς και τα στοιχεία που προβλέπονται από το άρθρο 9 
του ν. 2971/2001 και ειδικότερα : 

Α. 1. Η μορφολογία της ακτής είναι βραχώδης με από¬ 
τομα (σχεδόν κατακόρυφα) πρανή και ύψη στέψης που 
κυμαίνονται από 10-20 μ. 

2. Της ακτής συνέχονται εκτάσεις λοφώδεις, ημιβραχώ- 
δεις, εκτός σχεδίου, χωρίς δόμηση. 

3. Το φυσικό όριο βλάστησης συνίσταται από θαμνώδη 
φυσική βλάστηση (σκοίνα). 

Β. Δεν υπάρχουν παράκτιοι φυσικοί πόροι στην περιο¬ 
χή- 

Γ. Η περιοχή προσβάλλεται από ισχυρούς δυτικούς ανέ¬ 
μους. 

Δ. Η μορφολογία του πυθμένα της θάλασσας είναι ανώ¬ 
μαλη και βραχώδης. 

Ε. Η ακτή είναι ανοικτή στο πέλαγος και έχει μεγάλο 
ανάπτυγμα πελάγους. 

Στ. Στην περιοχή δεν υπάρχουν τεχνικά έργα. 

Ζ. Δεν υπάρχει εγκεκριμένη χωροταξική μελέτη, που να 
επηρεάζει τη δόμηση στη παράκτια ζώνη. 

Η. Δεν υπάρχουν καταγεγραμμένα δημόσιο κτήματα 
στη παράκτια ζώνη. 

Ο. Δεν υπάρχει κτηματολόγιο στην περιοχή. 

I. Δεν υπάρχουν θεσμοθετημένες ζώνες ευπαθών οικο¬ 
συστημάτων και προστατευομένων περιοχών, αποφασί¬ 
ζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2, 3.19, 20, 21. 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία 1', 2', 3', .19', 

20 ', 21 '. 

Αποφαινόμαστε, ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2τουν. 
2971/2001. 


3. Δεν εξαιρούνται τα χτίσματα (ξερολιθιές), που βρί¬ 
σκονται στη ζώνη παραλίας. 

Η ΕΠΙΤΡΟΠΗ 
Ο Πρόεδρος 
ΣΤΕΛΙΟΣ ΣΕΖΕΝΙΑΣ 

Τα Μέλη 

ΘΕΟΔΩΡΟΣ ΚΙΟΥΠΙΔΗΣ ΣΤΕΛΙΟΣ ΣΑΞΩΝΗΣ 

Αριθμ. οικ. 4765 (2) 

Έγκριση και καθορισμός όρων και περιορισμών δόμησης 
για αθλητική εγκατάσταση αφορούσα την κατασκευή 
γηπέδου τένις και αλλαγή χρήσης κατοικίας σε απο¬ 
δυτήρια στην αγροτική περιοχή Δουνεΐκων Δ. Αμαλιά- 
δος. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1) Τις διατάξεις του ν. 3200/1955 «περί Διοικητικής Απο- 
κεντρώσεως όπως τροποποιήθηκαν και συμπληρώθη¬ 
καν». 

2) Τις διατάξεις του α.ν. 318/1968 όπως τροποποιήθη¬ 
καν και συμπληρώθηκαν με το ν.δ. 1018/1971. 

3) Τις διατάξεις του β.δ. 712/1970 «περί καθορισμού 
των διατηρούμενων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του ν.δ. 532/1970, 
όπως τροποποιήθηκαν και συμπληρώθηκαν με τα β.δ. 
677/1971 και 198/1972. 

4) Τις διατάξεις του ν. 1032/1980 «περί συστάσεως 
Υ.Χ.Ο.Π.». 

5) Τις διατάξεις του ν. 1337/1983 «περί επεκτάσεως πο- 
λεοδομικών σχεδίων». 

6) Τις διατάξεις του ν. 1577/1985 ΦΕΚ 210Α/18.12.1985 
«περί Γ.Ο.Κ.», όπως προστέθηκε με το ν. 2081/1992 
(154/Α). 

7) Την από 3.11.2004 αίτηση του Δημητρίου Παναγό- 
πουλου. 

8) Την θετική εισήγηση του Τμήματος Πολεοδομίας 
Πύργου με αρ. πρωτ. οικ.: 4414/25.7.2005. 

9) Την θετική γνωμοδότηση του Σ.Χ.Ο.Π. Ν. Ηλείας (συ¬ 
νεδρίαση 29.7.2005/θέμα 8ο). 

10) Το γεγονός ότι από τις διατάξεις της παρούσας Από¬ 
φασης δεν προκύπτει δαπάνη εις βάρος του Δημοσίου. 

11) Τις διατάξεις του άρθρου 29Ατου ν. 1558/1985 Κυ¬ 
βέρνηση και Κυβερνητικά όργανα (137Α) όπως προστέ¬ 
θηκε με το ν. 2081/1992. 

12) Τις διατάξεις του π.δ. 183/1986 ΦΕΚ 70Α/10.6.1986 
καιτιςΕγκ. 117/1986 και 119/1986τουΥ.ΠΕ.ΧΩ.Δ.Ε. «σχε¬ 
τικά με έγκριση τροποποιήσεων και καθορισμού όρων δό¬ 
μησης από τους Νομάρχες». 


13) Τις διατάξεις του ν. 2218/1994 όπως αυτές αντικα- 
ταστάθηκαν, τροποποιήθηκαν και συμπληρώθηκαν με τις 
διατάξεις του ν. 2240/1994 και του ν. 2307/1995. 

14) Το π.δ. της 6.10.1978 ΦΕΚ 538 Δ και συγκεκριμένα 
το άρθρο 9 αυτού. 

15) Την υπ’ αριθμ. 118/1997 Απόφαση του Νομαρχιακού 
Συμβουλίου Ηλείας με την οποία ψηφίστηκε ο Οργανι¬ 
σμός Λειτουργίας της Ν.Α. Ηλείας που δημοσιεύθηκεστο 
ΦΕΚ 314/25.4.1995 τ. Β'. 

16) Την υπ’ αριθμ. 1116/23.1.2003 απόφασή μας περί 
ορισμού βοηθών Νομάρχη. 

17) Την υπ’ αριθμ. 1035/5.2.2003 Απόφαση Νομάρχη 
Ηλείας «σχετικά με εξουσιοδότηση υπογραφής Αποφά¬ 
σεων κ.λπ. με ΕΝΤΟΛΗ ΝΟΜΑΡΧΗ». 

18) Την υπ’ αριθμ. (2869-2693)/03 απόφαση Νομάρχη 
Ηλείας «σχετικά με συγκρότηση Συμβουλίου Χ.Ο.Π. Ν. 
Ηλείας». 

19) Το υπ’ αριθμ. ΤΥ-Δα/Φ180/Οικ.27151/ 9.6.2005 έγ¬ 
γραφο της Γενικής Γραμματείας αθλητισμού με το οποίο 
προτείνονται οι όροι δόμησης. 

20) Τα υποβληθέντα σχέδια τα οποία έχουν συνταχθεί 
από τον Ιωάννη Νικάκη, πολιτικό μηχ/κο, αποφασίζει: 

Εγκρίνει τους όρους και περιορισμούς δόμησης για 
αθλητική εγκατάσταση αφορούσα την «κατασκευή γηπέ¬ 
δου τένις και αλλαγή χρήσης κατοικίας σε αποδυτήρια 
στην αγροτική περιοχή Δουνεΐκων Δ. Αμαλιάδος» ως 
εξής: 

1. Μέγιστη επιτρεπόμενη κάλυψη: 0,25%. 

2. Μέγιστος συντελεστής δόμησης: 0,0025. 

3. Μέγιστος αριθμός ορόφων 1 (ένας). 

4. Μέγιστο επιτρεπόμενο ύψος 4,30γπ. 

5. Ελάχιστη απόσταση από όρια: 15,00γπ. 

Τα παραπάνω απεικονίζονται στα σχέδια τα οποία 
έχουν συνταχθεί από τον Ιωάννη Νικάκη, πολιτικό μηχ/κο, 
υπογράφονται από τα μέλη του ΣΧΟΠ, συνοδεύουν την 
απόφαση του και αποτελούν παράρτημά της. 

Η απόφαση αυτή ισχύει από την δημοσίευσή της, στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 5 Αυγούστου 2005 

Ο Νομάρχης κ.α.α. 

ΑΝΤ. ΚΑΡΑΜΠΕΛΑΣ 

